**Elektrituruseaduse muudatusettepanekud:**

**1. paragrahvi 871 lõige 7 muudetakse ja sõnastatakse järgmiselt:**

„(7) Tootmissuunalise võrgulepingu sõlminud turuosaline, kes ei ole viimase kahe aasta jooksul alates käesoleva paragrahvi lõikes 4 nimetatud perioodi möödumisest vähemalt 95 protsendi ulatuses oma võrgulepingujärgset tootmissuunalist võimsust kasutanud, tasub võrguettevõtjale mittekasutatava tootmissuunalise võrguühenduse 95-protsendilise võimsuse ulatuses tasu, mida arvutatakse lepingujärgse tootmisvõimsuse ja saavutatud võimsuse vahena, lähtudes käesoleva paragrahvi lõikes 6 nimetatud arvutamise põhimõttest.

**Selgitus:** *Muudatuse eesmärk on täpsustada, et alakasutustasu maksekohustuse arvutamisel võetakse aluseks 95-protsendiline liitumis- ja võrgulepingujärgne võimsus. Teisisõnu kehtib muudatusele sama selgitus, mis § 871 lõike 6 puhul ehk lg 6 ja lg 7 on sarnased, kuid üks kehtib liitumis- teine juba valmis jaamadega võrgulepingutele. Eelmise eelnõuga jäi sisse sõnastus, mida on võimalik kaheti tõlgendada ja muudatusega loome õigusselguse.*

*Seadusemuudatusega nähakse ette võrgulepingujärgse tootmissuunalise võimsuse kasutamise kohustus 95 protsendi ulatuses (sarnaselt juba kehtivale liitumislepingujärgse tootmissuunalise võimsuse 95 protsendi ulatuses kasutamise kohustusele). Kui seaduse algse eelnõu alusel eksisteeriks tootjaliitumine võimsusega 100 MVA ja kui tootja toodab alakasutustasu arvestusperioodil 94% lepingulisest võimusest, siis peab võrguettevõtja talle esitama alakasutustasu nõude algse eelnõu teksti alusel 6% ulatuses. Seaduse täpsustuse järel tuleks aga arvesse võtta, et tootmiskohustus ise ei ole enam 100%, vaid on 95% lepingulisest võimusest ning sel juhul tuleb tootjale esitada alakasutustasu nõue 1% tootmisvõimuse ulatuses.*

*Selline veidi suurem paindlikkus on vajalik, sest praktikas on osutunud tootjal täpselt 100% lepingulise võimsuse saavutamine keeruliseks ja on tekitanud täiendava ja põhjendamatu riski oma lepingulise tootmisvõimsuse ületamiseks ja sellega ühtlasi võrgulepingu rikkumiseks ainult jäiga 100% võimsuse tootmisnõude tõttu. Täpsustus täidab jätkuvalt seaduse mõtet ja eeldab, et liitumislepinguga tootmisseade on lubatud ulatuses valminud või olemasolevat, võrgulepinguga tootmisseadet kasutatakse pea maksimaalses ulatuses.*

**2. paragrahvi 871 lõige 5 muudetakse ja sõnastatakse järgmiselt:**

”(5) Liitumistaotluses toodud elektrienergia tootmise tehnoloogiat tohib muuta juhul, kui tehnoloogia muutmisega ei kaasne liitumislepingus sätestatud tootmissuunaline võimsuse suurendamine ning kui sellise tehnoloogia kasutamine ei ole vastuolus sellel alal kehtestatud riigikaitseliste piirangutega. Tehnoloogia muutmine ei muuda käesoleva paragrahvi lõikes 4 nimetatud tootmise alustamiseks ettenähtud perioodi ega perioodi arvestamise algusaega.”;

**Selgitus:** *Seadusemuudatusega nähakse ette elektrienergia tootmise tehnoloogia muutmise lubamine, sest kehtiv fikseeritud liitumistasu kontseptsioon ning täpsustatud võrgu alakasutusega seotud sätted lahendavad senise tõrke ja piirang sellisel kujul ei ole enam põhjendatud.*

**3. paragrahvi 871 lõiget 51 muudetakse ja sõnastatakse järgmiselt:**

”(51) Tehnoloogia muutmiseks ei loeta liitumistaotluses nimetatud elektrienergia tootmise tehnoloogiale muu tehnoloogia lisamist, kui sellega ei kaasne liitumislepingus sätestatud tootmissuunalise võimsuse suurendamine.“;

**Selgitus:***Kehtima jääb nõue, et liitumistaotluses nimetatud tehnoloogia muutmisel ei tohi kaasneda tootmissuunalise võimsuse suurendamine ning see vajab jätkuvalt täiendava liitumisvõimsuse taotluse esitamist.*

**4. paragrahvi 871 lõige 52 tunnistatakse kehtetuks:**

~~„(5~~~~2~~~~) Liitumistaotluses nimetatud elektrienergia tootmise tehnoloogiat on lubatud muuta aladel ja juhtudel, kus riigikaitseliste piirangute tõttu ei ole lubatud liitumistaotluses näidatud tehnoloogiat rajada. Tehnoloogiat võib muuta, kui sellise tehnoloogia kasutamine ei ole vastuolus sellel alal kehtestatud riigikaitseliste piirangutega.”;~~

**Selgitus:** *Sätte sisu viiakse § 871 lõikesse 5 üle ehk leevendatakse tehnoloogia muutmise piirangut üle-eestiliselt, kuid riigikaitseliste piirangutega aladel ja juhtudel on piiravaks asjaolu, missuguse tehnoloogia kasutamine on kooskõlas sellel alal ja juhul kehtestatud riigikaitseliste piirangutega.*

**5. paragrahvi § 1113 täiendatakse lõikega 171 järgmises sõnastuses:**

„(171) Käesoleva seaduse § 871 lõikes 7 sätestatud tasu ei rakendu mittekasutatava tootmissuunalise võrguühenduse võimsuse ulatuses, mis on seotud käesoleva seaduse § 422 lõikes 1 nimetatud reservvõimsuse mehhanismis osalemisega, on vajalik süsteemihalduriga sõlmitud pikaajalise sagedusreservide lepingu täitmiseks või süsteemihalduriga sõlmitud tehnilise koostöö ja varustuskindluse tagamise lepingu täitmiseks.“;

**6. paragrahvi 1113 täiendatakse lõikega 31 järgmises sõnastuses:**

„(31) Käesoleva seaduse § 871 lõikes 5 nimetatud tehnoloogia muutmist kohaldatakse enne [eelnõu 556 SE seadusena jõustumise kuupäev] sõlmitud liitumislepingutes toodud tootmistehnoloogia muutmisel tuult energiatootmiseks kasutavaks tehnoloogiaks, kui:

1. tootja poolt olemasoleva liitumislepingu alusel makstud tasu on kõrgem kui hinnanguline tehnoloogia muutmise taotluse hetkel makstav § 72 lõikes 63 nimetatud liitumistasu; või
2. tootja poolt käesoleva seaduse § 72 lõikes 63 sätestatud hinnanguline liitumistasu oleks taotluse esitamise hetkel kõrgem kui olemasolev liitumislepingu kohane liitumistasu ning tootja tasub liitumistasude vahe.“

*Või alternatiivina 1) ja 2) asemel:*

1. *tootja ei osale tootmistehnoloogia muutmise järel sellega taastuvenergiaallikast ja tõhusa koostootmise režiimil energia tootmiseks korraldataval vähempakkumisel.“*

**Selgitus:** *Säte on seotud sama eelnõu punktis 2 tehtava elektrituruseaduse § 871 lõike 5 muudatusega, mille kohaselt on liitumistaotluses toodud tehnoloogia muutmine tervikuna lubatud. Rakendussättega piiratakse tehnoloogia muutmist tuult elektrienergia tootmiseks kasutavaks tehnoloogiaks olukorras, kus asjakohane liitumine on saadud oluliselt soodsamalt võrreldes tänaste turutingimustega. Rakendussätte eesmärk on tagada tuuleenergia arendajatele õiguskindlus ning turul võrdsed konkurentsitingimused.*

*On võimalik, et nendel arendajatel, kes ei liitunud algselt tuulest elektrienergia tootmise tehnoloogiaga, on olnud võrreldes tänasega kiirem ja soodsam ligipääs põhivõrgule kui piiratud ressursile. Konkurentsieelise andmise ja turuosaliste ebavõrdse kohtlemise vältimiseks on tehnoloogia muutmine lubatud juhul kui liituja tasub liitumistasude arvutusliku vahe. Juhul kui põhivõrguga ühendamise liitumistasude uue kontseptsiooni (see tähendab fikseeritud tasumäärade) järgi oleks liitumistasu soodsam kui olemasoleva liitumislepinguga ette nähtud liitumistasu, siis tehnoloogia muutmine kehtivas liitumislepingus on lubatud, kuid liitumistasude erinevust liitujale sellisel juhul ei tagastata.*

*Rakendussäte ei piira pärast [eelnõu 556 SE jõustumiskuupäev] sõlmitud liitumislepingus toodud tootmistehnoloogia muutmist.*